钦定古今图书集成/明伦汇编/闺媛典/第252卷 > 朱妇石氏
## 钦定古今图书集成/明伦汇编/闺媛典/第252卷 > 朱妇石氏

按《句容县志》：“石氏，名志贞，世家润州之丹阳，宋曼卿
后也。年二十四，归句容朱君约子某。姑唐盛年早寡，
有志操，事舅姑若事父母，处娣姒间怡怡如也。石性
婉嫟，奉上抚下，一如其姑。归朱甫一岁，而夫遘疾，手
足偏废不仁，衣食起居药石之奉需人。石氏晨夕视
养，侍左右，未尝少懈。不三四年夫亡。石氏哀戚殊甚”，
年二十有八，无子。其夫未死时，抱其襁褓弟为托，氏
遂抚育如所生，终无他志，以寿终。